b'\n_START_ARTICLE_\nJuhannussalko\n_START_PARAGRAPH_\nJuhannussalko kuuluu Ruotsin, Ahvenanmaan ja Suomen ruotsinkielisten rannikkoseutujen juhannusperinteisiin. Koristesalon pitk\xc3\xa4\xc3\xa4n, lipputankoa muistuttavaan varteen asetetaan poikkipuita, jotka koristellaan kukkasin ja lehv\xc3\xa4k\xc3\xb6ynn\xc3\xb6ksin. Usein kyl\xc3\xa4t kilpailevat siit\xc3\xa4, miss\xc3\xa4 on kauneimmin koristeltu salko._NEWLINE_Juhannussalkoa muistuttavia rakennelmia ja niihin liittyvi\xc3\xa4 perinteit\xc3\xa4 esiintyy my\xc3\xb6s Saksassa, It\xc3\xa4vallassa, Yhdistyneess\xc3\xa4 kuningaskunnassa, T\xc5\xa1ekiss\xc3\xa4, Slovakiassa, Sloveniassa ja Unkarissa.'